May 22,2018
శాంసంగ్‌ నుంచి నాలుగు కొత్త ఫోన్లు
న్యూఢిల్లీ/హైదరాబాద్‌: ఎలక్ట్రానిక్‌ ఉత్పత్తుల దిగ్గజం శాంసంగ్‌ ఇన్ఫినిటీ డిస్‌ప్లేతో కూడిన నాలుగు స్మార్ట్‌ఫోన్లను భారత విపణిలోకి తీసుకువచ్చింది. మిడ్‌ రేంజ్‌లో ఈ ఫోన్లను మార్కెట్లోకి ప్రవేశపెట్టింది. ప్రస్తుతం పెద్ద స్క్రీన్‌తో కూడిన ఫోన్ల హవా నడుస్తుండటంతో ఇన్ఫినెట్‌ డిస్‌ప్లే పేరుతో గెలాక్సీ జె6, జె8, ఏ6, ఏ6+ ఫోన్లను విడుదల చేసింది. ఈ ఫోన్లు 18:9 యాస్పెక్ట్‌ రేషియోతో సూపర్‌ అమోఎల్‌ఈడీ డిస్‌ప్లేతో రూపొందించినట్టుగా కంపెనీ తెలిపింది. అర్టిఫిషియల్‌ ఇంటెలెజెన్స్‌ సహాయంతో ఇవి కొన్ని ప్రత్యేక ఫీచర్లను అందించనున్నట్టుగా శాంసంగ్‌ మొబైల్‌ బిజనెస్‌ డైరెక్టర్‌ సుమిత్‌ వాలియా తెలిపారు. గెలాక్సీ ఏ6 ఫోన్లు ఎగ్జిమస్‌ 7 సీరిస్‌ ప్రాసెసర్‌, 5.6 అంగుళాల సూపర్‌ ఆమోలెడ్‌ తెరతోను, ముందు వెనుక 16 ఎంపీ కెమేరా, 3000 ఎంఏహెచ్‌ బ్యాటరీతో కంపెనీ దీనిని రూపొందించింది. వీటి ధరను కంపెనీ రూ.21,990 (32జీబీ)/ 22,990 (64జీబీ)గా నిర్ణయించింది. గెలాక్సీ ఏ6+ ఫోన్లను శాంసంగ్‌ స్నాప్‌డ్రాగన్‌ ప్రాసెసర్‌, 6 అంగుళాల ఎఫ్‌హెచ్‌డీ సూపర్‌ ఆమోలెడ్‌ తెరతోను, ముందు 16 ఎంపీ కెమేరా, వెనుక 5 ఎంపీల కెమేరాతోను, 3000 ఎంఏహెచ్‌ బ్యాటరీతో కంపెనీ దీనిని రూపొం దించింది. వీటి ధరను కంపెనీ రూ. 25,990గా నిర్ణయించింది. గెలాక్సీ జె6 3జీబీ ర్యామ్‌/32 జీబీ ఇంటర్నల్‌ మెమొరీ, 4జీబీ ర్యామ్‌/64జీబీ ఇంటర్నల్‌ మెమొరీతో రెండు వేరియంట్లలో లభిస్తోంది. దీని ధర వరుసగా ధర రూ.13,990, రూ.16,490గా కంపెనీ నిర్ణయించింది. బ్లూ, బ్లాక్‌, గోల్డ్‌ రంగుల్లో ఇది అందుబాటులో ఉంటుంది. ఇక గెలాక్సీ జె8 4జీ ర్యామ్‌/64జీబీ ఇంటర్నల్‌ మెమొరీతో రానుంది. ఈ నాలుగు ఫోన్లూ ఆండ్రాయిడ్‌ ఓరియో 8.0తో పనిచేస్తాయి. జె6లో శాంసంగ్‌కు చెందిన ఎగ్జినోస్‌ 7870 ప్రాసెసర్‌ను వినియోగించారు. ఇక కెమెరా విషయానికొస్తే.. గెలాక్సీ జె6 13 మెగాపిక్సెల్‌ వెనుక కెమెరా, 8మెగా పిక్సెల్‌ ఫ్రంట్‌ కెమెరా విత్‌ ఫ్లాష్‌తో వస్తోంది.
మీ స్నేహితులకు రికమెండ్ చెయ్యండి